તમારે સવારે ઉઠવાનું હોય એ પ્રમાણે એલાર્મ ગોઠવો એટલે આ ગેજેટ તમને જગાડશે. તમે તેને રાત્રે કાંડા પર પહેરી રાખો તો પણ વાંધો નથી. કારણ કે તેને કોઈ નુકસાન થવાનો સંભવ નથી. મોબાઇલના કે ઘડિયાળના એલાર્મની જેમ તમને કકળાટ કરીને નહીં, પણ તમારા કાંડા પર વાઇબ્રેટ કરીને તમને જગાડશે. શરૂઆતમાં વાઇબ્રેશન ઓછું હશે તમે નહીં જાગો તેમ તેમ વાઇબ્રેશન વધતું જશે. તમે સુઈ ગયા છો એ દરમિયાન પણ આ ગેજેટ જાગતું હોય છે. કારણ કે એ તમારા ઊંઘની ક્વોલિટી પણ મોનિટર કરે છે. કેટલા કલાકની ઊંઘ થઈ અને ગાઢ નિંદ્રા થઈ કે નહીં તે પણ આ ગેજેટ તમને બતાવશે.